Jill Trenary

Jill Trenary (s. 1. elokuuta 1968) on yhdysvaltalainen entinen taitoluistelija. 

 Ura 
 Uran alku 
Minnetonkassa Minnesotassa varttunut Trenary muutti 16-vuotiaana Colorado Springsiin Coloradoon Carlo Fassin, tunnetun italialaisen taitoluisteluvalmentajan valmennettavaksihttp://www.highbeam.com/doc/1G1-142447012.html. Vuonna 1985 hän voitti junioreiden Yhdysvaltain-mestaruuden ja vuonna 1986 hän sijoittui ensimmäisissä aikuisten Yhdysvaltain-mestaruuskilpailuissaan viidenneksi.

 Huippuvuodet 
Vuoden 1987 Yhdysvaltain-mestaruuskilpailuissa, jotka käytiin Tacoman kaupungissa Washingtonin osavaltiossa, Trenary voitti naisten yksinluistelussa ensimmäisen aikuisten mestaruutensa ja edellisvuoden mestari, hallitseva maailmanmestari Debi Thomas jäi hopeatilallehttp://select.nytimes.com/gst/abstract.html?res=FB071EF8355F0C7B8CDDAB0894DF484D81. Mestaruutensa myötä Trenary pääsi ensimmäistä kertaa osallistumaan taitoluistelun MM-kilpailuihin. Hän sijoittui Cincinnatissa käydyissä kisoissa seitsemänneksi. Seuraavana vuonna Thomas voitti yksinluistelun Yhdysvaltain-mestaruuden Trenaryn jäädessä toiselle sijalle. Trenary pääsi edustamaan Yhdysvaltoja MM-kilpailuissa sekä Calgaryn olympialaisissa. Ainoiksi jääneissä olympialaisissaan Trenary sijoittui lopputuloksissa neljänneksi, kun lyhytohjelman jälkeen hän oli ollut kuudennella sijalla. Maailmanmestaruuskilpailuissa hän sijoittui vuonna 1988 viidenneksi.

Vuonna 1989 Trenary voitti toisen kerran urallaan yksinluistelun Yhdysvaltain-mestaruuden, vaikka hävisi vapaaohjelmassa Kristi Yamaguchillehttp://pqasb.pqarchiver.com/washingtonpost/access/73778182.html?dids=73778182:73778182&FMT=ABS&FMTS=ABS:FT&date=Feb+12%2C+1989&author=Sally+Jenkins&pub=The+Washington+Post+(pre-1997+Fulltext)&edition=&startpage=d.01&desc=Trenary+Skates+to+Gold%2C+But+Yamaguchi+Dazzles . Saman vuoden MM-kilpailuissakin hän oli vielä lyhytohjelman jälkeen sijalla yksi, mutta epäonnistuneen vapaaohjelman jälkeen hän putosi pronssille ja hänen edelleen sijoittuivat kultaa voittanut japanilainen Midori Ito sekä hopeaa voittanut saksalainen Claudia Leistnerhttp://pqasb.pqarchiver.com/washingtonpost/access/73866295.html?dids=73866295:73866295&FMT=ABS&FMTS=ABS:FT&date=Mar+19%2C+1989&author=&pub=The+Washington+Post+(pre-1997+Fulltext)&edition=&startpage=b.02&desc=Ito+Jumps+To+Top%2C+Trenary+Tumbles+to+3rd . Vuonna 1990 Trenary voitti kolmannen ja viimeisen kerran urallaan yksinluistelun Yhdysvaltain-mestaruudenhttp://select.nytimes.com/gst/abstract.html?res=F30616FF3F5E0C728DDDAB0894D8494D81. Viimeisiksi jääneissä MM-kilpailuissaan, jotka käytiin Halifaxissa Kanadassa, Trenary voitti maailmanmestaruudenhttp://pqasb.pqarchiver.com/washingtonpost/access/72574026.html?dids=72574026:72574026&FMT=ABS&FMTS=ABS:FT&date=Mar+11%2C+1990&author=&pub=The+Washington+Post+(pre-1997+Fulltext)&edition=&startpage=d.13&desc=Trenary+Unseats+Ito+For+World+Championship .

 Kilpauran loppu 
Trenary joutui jättämään kilpailukauden 1991 väliin nilkkavamman vuoksi. Tätä ennen hänen pitkäaikainen valmentajansa Carlo Fassi oli palannut takaisin kotimaahansa ja Trenaryn valmentajana Colorado Springsissä oli aloittanut Kathy Casey. Keväällä 1991 Trenary muutti Colorado Springsistä Clevelandiin Ohioon, jossa häntä valmensi Carol Heiss Jenkinshttp://query.nytimes.com/gst/fullpage.html?res=9D0CE4D6113DF932A35750C0A967958260. Trenaryn vamman parantuminen eteni kuitenkin hitaasti ja hänellä oli vaikeuksia saavuttaa aiempi tasonsa. Myös muutokset lajin arviointijärjestelmässä vaikeuttivat hänen paluutaan. Joulukuussa 1991 hän ilmoitti, ettei tavoittele enää edustuspaikkaa Albertvillen olympialaisissa 1992http://pqasb.pqarchiver.com/washingtonpost/access/74759954.html?dids=74759954:74759954&FMT=ABS&FMTS=ABS:FT&date=Dec+21%2C+1991&author=Christine+Brennan&pub=The+Washington+Post+(pre-1997+Fulltext)&edition=&startpage=d.05&desc=Trenary+Out+Of+Olympics . Tämän jälkeen hän ei  palannut enää kilpajäille.

 Vuodet ammattilaisena 
Kilpauransa päättymisen jälkeen Trenary kiersi seuraavat vuodet ammattilaisena Tour of Champions ja Stars on Ice -kiertueilla. Hän joutui lopettamaan luistelu-uransa vuonna 1997 terveyssyistä, kun hänen olkapäähänsä oli kehittynyt veritulppahttp://www.highbeam.com/doc/1G1-62576911.html .

 Yksityiselämä 
Trenary on ollut lokakuusta 1994 alkaen naimisissa englantilaisen jäätanssijan Christopher Deanin kanssa. He asuvat Colorado Springsissä ja heillä on kaksi lasta, vuosina 1998 ja 2000 syntyneet pojathttp://www.imdb.com/name/nm0872041/bio.

Lähteet

Luokka:Yhdysvaltalaiset taitoluistelijat
Luokka:Vuonna 1968 syntyneet
Luokka:Elävät henkilöt